
PORUKA BIJELOGA GOLUBA 

Napisala A.aria Osten 

Antun je u rukama držao Olgino pismo kad 
je išao kroz usku ulicu, koja je vodila iz unu- 
tarnjeg dijela grada na obalu rijeke. Kod pivo- 
vare mu je priletio bijeli golub; tako je nisko 
letio i tako blizu njega, da mu je krilima dirnuo 
ramena. Spustm se na jednu od limenih ploča, 
što su stršile bez ukusa na ulicu. S nje se za- 
gledao u Antuna i motrio ga netrenimice. Antun 
je sasvim jasno vidio njegove oči u snopu svi- 
jetla, što je žarilo iz sobe. Zatim je pošao dalje 
i na brijegu opet vidio goluba. Letio je nad 
njim, a zatim uzduž rijeke hitrim i jednolikim 
l'ijetom krila. 

Kad je Antun stigao k mostu, zasjala su pr- 
va svijetla. Zastao je. Otvorio je pismo i čitao: 

»Ako pak dođete sa široke strane brijega, mo- 
rate doći po stazi, ali, molim, nemojte doći.« 

Antun je zadržao pismo u ruci, išao stazom, 
zastao i opet čitao: 

»I kad već napustite stazu, morate ići uzduž 
rijeke, tako dugo, dok ne dođete do visoke, uske 
kuće, koja izgleda kao da je žlijeb dijeli na dva 
dijela. I kad stanete pred kućom, morate ući u 
vežu do malenih željeznih vratašca. Onda se 
uspnite stubama do okanca, gdje se pruža 
pogled 1 po krovovima staroga grada, ali, molim, 
nemojte doći!« 

Kad je Antun provirio kroz okance i ugledao 
nakrivljene strehe staroga grada, nije imao više 
pisma u ruci. 

»A vrata, koja su nasuprot tomu okancu?« 
šapnuo je tiho, »vrata su mojega stana, ali, mo- 
lim, nemojte doći«. 


»Zašto ste onda učinili?« 

»Moja sestra je sve izvršila. Rekla je: Sama 
si, Olga, dani su ti dugi bez posla. Trebala bi 
imati nekoga, tko bi ti pisao lijepa pisma . 1 Više 
ni jesmo o tom govorile, a moja sestra je otišla 
zatim u tiskaru i napisala: Tražim za svoju se- 
stru nekoga, tko bi joj pisao lijepa pisma; ime 
joj je Olga. Ja o tom nijesam ništa znala, da 
je sestra dala tu noticu u večernje novine Tek 
kasnije mi je to rekla, kad mi je donijela prvo 
vaše pismo. Rekla sam joj, da nešto' takvo ne bi 
smjela učiniti.« 

Olga je spustila trepavice, kad je govorila; 
glas joj je bio tih i jednoličan, lica su joj sjala 
u polumraku. 

»Kad mi je sestra donijela vaše treće pismo, 
kazala je: Netko ti piše tako lijepa pisma, a ti 
mu ne odgovaraš. Na to sam vam odgovorila na 
pismo i odonda na svako, koje ste mi poslali. 
Drugo vam O' svem tom nemam što reći, a sad 
vas molim, idite, idite.« 

Olga je malo skrenula glavu, a ruke položila 
na rub stola i tad se Antunu učinilo, kao da ona 
govori nekomu drugomu, kao da nekoga dru- 
goga tjera, da ode, nekoga, tko je uz nju, a ne 
baš njega. Kako osim njega i nje nije nitko više 
bio u sobi, ustao je, pružio joj ruku preko sto- 
la, ali je ona nije primila: 

»Molim, idite.« 

Kad je Antun pošao prema vratima, zakvačio 
je nogom o klupu, koja je stajala uz peć. 

»O, smračilo se,« preplašeno uskli'kne Olga, 
»molim vas, oprostite mi, što nijesam za vas upa- 


»Došli ste,« rekla je Olga, 
kad je Antun ušao. On je pro- 
motrio Olgu i zbunjen s njene 
ljepote nije izustio ni si ovca. 
Tek kad je sjeo za stol nasuprot 
Olgi, rekao je: 

»Vi nijeste željeli da dođem.« 

»Sve to što je bilo, ja nijesam 
htjela,« rekla je Olga. 

Slika desno: 

OBITELJ HESENSKOG VOJVODE 
DONATUSA, 

koji je skupa sa svojom ^obitelji [nastradaoju 
avionskoj nesreći kod Ostendea. Svale obi- 
telj poginula osim najmlađeg djeteta, koje je, 
kako se vidi, i mrtva majka najjače zaštitila 




lila svijetlo, oprostite mi i to, što u svojim pi- 
smima nijesam bila iskrena.« 

Olga je otvorila vrata, blijedo plinsko svijetlo 
obasjalo je njen obraz. 

»Kako to mislite, da nijeste bili iskreni u pi- 
smima?« pitao je Antun, kad mu je Olga pru- 
žila ruku. Ona je dignula glavu i on je vidio 
• njene oči; bile su velike i tamne, a bile su skre- 
nute mimo njega k oknu, gdje su se vidjele 
strehe staroga grada, koje su već tonule u tamu. 

Antun se spuštao niz stepenice. Olga mu nije 
rekla više ni riječi. 

Dolje u veži stajale su dvije žene i kad je 
Antun prošao mimo njih, počele su govoriti: 
»Takav, kakav je ovaj, takav se sviđa že- 
nama.« 

»Snažan je i lijep, možda zato?« 

»Ne; jer ima dobro srce.« 

»Gdje se to vidi?« 

»Iz očiju.« 

»Ah, sigurno je nešto žalosno mislio!« 

»Da, to je upravo taj, koji ima dobro srce.« 
Antun je već išao stazom uz rijeku. Kad je 
zaokrenuo u usku uličicu, ugledao je bijeloga 
goluba, gdje sjedi na natpisu pivovare. Antun 
je stao. Golub dignuo krila i odletio. Odletio je 
preko rijeke, tamo, gdje su kuće staroga gra- 
da. Antun je zurio za njim dugo, dok mu nije 
u tami nestao s vida. 

Mlada konobarica, koja je baš taj dan na- 
stupila službu u pivovari, rekla je ženi, što je 
natakala pivo: 

STARA PRIČA S 

K SLICI NA NAS 

iU bukovoj šumi, pored hladna vrela, 

Pred kućicom svojom stara baka prela. 

Slabe su joj ruke tako željne rada — 

Ah, polako predu — nije više mlada! 

Ipak marnim poslom, kad utuče vrijeme. 

Tada ne osjeća godinica breme! 

I tako kraj posla unučicu čeka, 

Koja svakog dana nosi baki lijeka: 

Po kapljicu vina, po zalogaj masni, 

Po kiticu rodnu od jagoda slasni’! 

A1 jednoga dana sva šuma zakuka, 

Jer spazi na stazi uz curicu — vuka! 

' Oblik mu prepozna šumsko društvo cijelo, 
Iako je ljudsko obuko odijelo. 

Tu curicu malu sva šumica voli. 

Jer dobra je srca i Bogu se moli!- 

Zakukale ptice, zadrhtalo lišće, 

Ako strašni vuko njen život zaišće . . . 

No curica mala — dobra Crvenkapa 
Ne boji se vuka ni njegovih šapa! 

Iako joj srce uzbuđeno lupa, 


»Još je rano, a vani je već tama. Domala je 
i jesen na izmaku.« 

»Domala,« rekla je žena i krpom obrisala ba- 
krenu ploču stola. 

U taj sat bilo je malo gostiju u pivovari, naj- 
više ih je došlo kasnije. 

Za stolom blizu prozora sjedio je muškarac i 
žena. Muški uzme vrč u ruke i pijući preko ru- 
ba vrča motrio je goluba na natpisu pivovare 
vani pred prozorom. Kad je ispio, stavi vrčić 
na stol uz riječi: 

»Pogodi, tko sjedi vani na natpisu?« 

»Možda bijeli 1 mačak?« rekla je žena i svr- 
nula lice k mužu. 

»Ni govora,« reče muž nasmijan. »Vani sjedi 
bijeli golub i! gleda nas. Taj golub je moj pri- 
jatelj.« 

»Tako, ti imaš prijatelje među gradskim go- 
lubima?« 

»Samo jednoga. Znaš, danas je upravo godi- 
na, kad sam išao prvi put k tebi u dom i tad sam 
ga susreo tu na cesti. A kad si me otjerala, opet 
sam ga sreo. Tu na natpisu je sjedio i spavao, 
a ja sam ga probudio i naložio mu, da odleti 
k tebi i poruči ti, da ću opet doći. Slušao je i 
odletio prema starom gradu i nije se valjda pre- 
domislio. Nepouzdana su bića ti golubi. Idem 
k prozoru, da ga ukorim.« 

»Nemoj,« reče žena, »ne čini mu krivo. Mož- 
da nije isti golub?« i 

»Isti je,« uzvrati muž. »Poznam ga. I kad bi 
ga ti mogla vidjeti, opazila bi, da ima nemirnu 
savjest.« 

( Svršetak na str. 914.) 


NOVIM VUKOM 

OVNOJ STRANICI Spjevala Zorka Sevef 

Otvoreno, smjelo do njega pristupa — 

Pa će tada reći: »Zdravo da si vuče! 

Kako I’ si brate i — kako kod kuće?! 

Hoćeš li ti sa mnom jagode sad brati, 

Što ću ih ja svojoj dobroj baki dati?!« 

Stari se naš vuko- jedva tad pribere, 

Ganuo ga pozdrav, makar je zvijere. 

Prijazno dijete tako vuka smelo, 

Da se u riječi skoro on zapleo. 

Još kada mu grivu pogladila ruka, 

Takova je nježnost ganula ,i vuka! 

»Dobra ti si,« reče došavši do sape, 

»Nemoj me se boj at, evo moje šape! 

Bez brige se šeći vijek po ovoj stazi, 

Znam: Crvenkapicu naša šuma pazi!« 

A curče će na to: »Zdravo ostaj vuče!« 

Pa hrlo potrči do bakine kuće. 

Dobru djevojčicu ama svatko voli, 

Ni mrki vuko ne zada joj boli! 

A baka uživa sa tolike sreće. 

Što joj je unuka baš mirisno cvijeće! 

PRVI UČITELJ PČELARSTVA U HRVATSKOJ 

Napisao Nikola Žic 


To bijaše Anton Gruber u Varaždinu. Za uči- 
telja pčelarstva u Hrvatskoj, t. j. za županije 
varaždinsku, zagrebačku i križevačku, postavilo 
ga je kraljevsko vijeće u Varaždinu za Hrvat- 
sku, Dalmaciju i Slavoniju, koje je postojalo od 
1767. do 1779. Gruber je svoju službu nastupio 
god. 1770. a vršio ju je neprekidno do 1775. i 
po svoj prilici još dalje. Službeni mu je naslov 
bio apum culturae magister, a sam se zvao i pot- 
pisivao Bienenmeister. Taj je Nijemac slao svoje 
mjesečne izvještaje kraljevskom vijeću na nje- 
mačkom jeziku. Tako u jednome saopćuje, ka- 
ko je u Križevcima kod pčelinjaka gradskoga 
kapetana nekoliko sedmica podučavao u pčelar- 
stvu dva mladića, naime Mirka Peharića iz Po- 
točića i Matiju Vlahajića iz Rasinje. 

Učitelj Gruber je bio čovjek znatne opće na- 
obrazbe. Bijaše okretan u misli i na peru, a nije 
bilo prigovora ni njegovoj teoretskoj spremi u 
pčelarskoj struci. Ipak je sa pčelarima podrža- 
vao premalo veza. T. j. iz početka je rado i če- 
sto obilazio njihove pčelinjake, ali naskoro pođe 
drugim putem misleći, da će bolje poslužiti pče- 
larstvu, ako budu sami pčelari dolazili k nje- 
mu, da na njegovim pčelama uče, kako će una- 
prijediti svoje. U početku svoje službe mnogo se 
bavio oko pčelinjaka grofa Oršića, kojemu je 
broj košnica povisio od 7 na 20, a češće je bio 
i kod pčela dvorskoga savjetnika grofa Škrlca, 
koji je imao vrlo mnogo košnica, dok je jed- 
nom uredio pčelinjake župniku Matiji Cerjanu, 
koji je imao 16 košnica, onda Adalbertu Adamu 
Bakiću, profesoru više škole za državne i finan- 
cijalne znanosti u Varaždinu, koji je imao 70 
košnica, i napokon kod samoga bana grofa Na- 


daždija, kojemu je njegov upravitelj Ivan Hrus- 
soczy gojio 80 košnica pčela. 

Zvali su Grubera i drugi, no on nije htio ići, 
nego ih je pozivao k sebi na nauk. Tako nije ni- 
kada pregledao pčelinjake grofa Ladislava Er- 
dod'ija (100 košnica), varaždinskoga tvorničara 
duhana Eichnuncka (60) i drugih građana, žup- 
nika u Biškupcu, pa pčelinjake u Novome Ma- 
rofu, Podoci, Komaru, Klenovrviku i dr. Po svoj 
prilici su vlasnici pčela htjeli, da sam učitelj 
pčelari mjesto njih, a on to nije htio, jer uistinu 
nije ni moguće, kad svaki veći pčelinjak treba 
trajno stalnoga svoga pčelara, koji u nekim 
mjesecima imade posla svaki dan. 

Naskoro su ljudi počeli rogoboriti proti uči- 
telju, da im je učinio više štete nego koristi. To 
baš -nije vjerojatno, nego je moguće, da su vlas- 
nici po nemaru ili iz neznanja doživjeli neuspje- 
he, koje nisu htjeli primiti na sebe, već im je 
bilo lakše, da ih prebace na stručnjaka. Tako je 
Cerjanu propalo 13 košnica, Bakiću 45, Oršiću 
17, Škrlcu mnoge, a banu čak 55. No krivnja 
Gruberova je gotovo isključena, kad se naglasi, 
da su ove košnice bile upropaštene 2, 3 i 4 go- 
dine poslije toga, što ih učitelj bijaše uredio, a 
istina je i to, da su jednako stradali također oni 
pčelinjaci, koje Gruber nije nikada ni vidio. 
Tako je Erdodi izgubio 60 košnica, revni pčelar 
Eichnunck 43, a razmjerno su takvi gubici bili 
onih godina i u Biškupcu, Novome Marofu, Po- 
doci, Komaru, Klenovniku i kod mnogih građa- 
na u Varaždinu. 

Uopće je Varaždin imao vrlo mnogo pčelara. 
Gruber je tvrdio, da ih imade previše s obzirom 
na nedovoljnu pašu za pčele u okolici grada. 


Slika desno : 
NAPORAN RAD KOD 
SNIMANJA UFINOO 
FILMA .ŠUTNJA U 
ŠUMI* U VISOKOM 
GORJU 

Uopće je Gruber preporučao intenzivno pčela- 
renje mjesto ekstenzivnoga. Stoga je bio mišlje- 
nja, da bi i na selu trebalo biti manje pčelinjaka. 
Držeći se prokušanog iskustva drugih stručnjaka 
smatrao je dovoljnim, da i kod nas bude zako- 
nom ograničen broj matičnjaka: u plodnom 
kraju najviše 50 do 60 u razmaku od pola sata 
hoda, jer se pčele različitih obitelji na zajednič- 
kom pašištu zbunjuju i sukobljuju, pa često na- 
staju suvišni prepadi i formalni ratovi Ni poje- 
dinac ne bi smio imati mnogo košnica, jer ih 
70 — 80 ne može njegovati jedan pčelar, ako se 
tome poslu ne posveti sav. 

Pored toga je Gruber radikalno zahtijevao, da 
se pčelarstvo racionalizira, t. j. provodi razum- 
no prema novome iskustvu naprednih pčelara. 
Košnice treba čistiti i podrezivati, kod nekih 
neka se potakne rojenje, a kod drugih neka se 
spriječi, obitelji bez matice treba pribaviti mla- 
du, zimi neka se košnice zaštite od studeni, ali 
se ne smiju riješiti zraka, uvijek moraju imati 
vode i hrane, treba da su sigurne od mrava, cr- 
va, uholaža i drugih kukaca, a nikada se i ni- 
kada ne smije paležem zagušljivoga sumpora 
uništiti nijedna pčelica, kako se nažalost redov- 
no čini, kad košnica ostane bez matice ili se želi 
doći do meda i voska. 

U preporučanju ovoga racionalnoga pčelare- 
nja bijaše neumoran i neumoljiv. Starome na- 
činu bijaše bezobzirno protivan i otporan. No 
ljudi nisu shvaćali njegovu teoriju, pa nisu odo- 
bravali ni njegovu praksu. A kako bi je i odo- 
bravali, kada se širio glas, da one košnice, koje 
je on pohodio makar samo jedamput, stradava- 
ju, tako da učiteljevo pčelarenje donosi štetu i 
propast mjesto koristi i napretka. To se mišlje- 
nje raširilo vrlo brzo i ukorijenilo posvuda. 
Njegove se novotarije počele zabacivati, struč- 
nost ismjehivati, a sam učitelj postade naskoro 
i predmetom mržnje. A tko je — veli on — u 
pitanjima vlastite koristi tjesnogrudniji i baš 
stoga skloniji nepovjerenju nego puk? Tek što 
je seljak nešto malo s mukom od učitelja na- 
učio, već hoće da to znanje u zao čas i općenito 


upotrijebi, a kad pri tom pokvari i ono malo, 
što bijaše po učiteljevoj uputi dobro započeo, 
odmah osudi sve i prisluškuje glasu susjeda i 
uglednika, pa kad se tako svi složiše u jednoj 
misli, onda se Gruber morao osjetiti prepušte- 
nim samome sebi i bez ikakove pomoći. On će 
služiti dalje, ali uspjeha ne će biti, i on će na- 
pokon sam otvoreno priznati potpun neuspjeh 
svoga učiteljskoga nastojanja. 

To se doista dogodilo god. 1775. Pčelari se 
potužiše županijama, a županije izvijestiše kra- 
ljevsko vijeće u Varaždinu, koje pozva Grubera 
na opravdanje. On ga je dne 2. kolovoza 1775. 
iznio u vrlo opširnom izvještaju, iz kojega je 
izvađeno sve ovo, što je do sada kazano, a mo- 
žemo završiti, kad još dodamo, da se Gruber 
branio vrlo spretno: Ne može biti uspjeha, kad 
me ljudi ne slušaju, a ne slušaju me, jer su 
neuki i nepovjerljivi. U pčelarstvu pletu kotac 
kao otac, a treba poći novim putem prirodnoga 
i razumnoga pčelarenja. Za moderno se pčela- 
renje mogu predobiti samo mladi ljudi, a staro 
pčelarenje neka izumre sa starim pčelarima. 
Mladi ljudi doista prihvaćaju nove poglede i za- 
hvate, o čemu imade dokaza u službenim spisi- 
ma gospodarsko-trgovačkoga povjerenstva, pred 
kojim Gruberovi vježbenici svake godine pola- 
žu ispite i bjelodano potvrđuju ispravnost i 
skladnost Gruberove nauke s prirodom i napret- 
kom pčela i pčelarstva. 

Ovaj zanimljivi Gruberov izvještaj nas oba- 
vještava, da prvi učitelj pčelarstva u Hrvatskoj 
nije u pet godina rada postigao gotovo ništa. Što- 
više on je sam ostao bez svojih pčela, a košni- 
ce su svuda od reda stradale, i one koje je on 
pohodio i one koje on nije nikada pohodio, i 
košnice gospode i košnice seljaka, u gradu i na 
selu, zimi i ljeti. Jedina je korist od postavlje- 
nja posebnoga učitelja bila u tome, što se utvr- 
dilo, da naše pčelarstvo ide unatrag. To bi se 
spoznanje moglo smatrati nekom srećom samo 
onda, kad bi iza toga slijedio preokret na bo- 
lje, ali taj nije došao tako brzo. 


PČELARSTVO U LUPOGLAVU 


Pod gornjim naslovom izašla 
je kao posebni otisak »Vjesni- 
ka Hrvatskog Etnografskog Mu- 
zeja«, knjiga III. za g. 1937. rad- 
nja Stjepana Dokušca, u kojoj 
nam na 17 stranica iznosi iscr- 
pan prikaz o gajenju pčela u 
Lupoglavu. Dokušec je saradnik 
»Obitelji« iz etnografske struke, 
a ova radnja nastavlja se na 
brojne njegove radove s podru- 
čja narodnog umijeća i običaja. 

Izakako nam marljivi pisac da- 
je prikaz povijesti pčelarstva 
uopće, i u Hrvatskoj, iznosi nam 


zatim povijest pčelarstva u Lu- 
poglavu, a iz samih naslova 
»Vrste košnice«, »Vrste pčeli- 
njaka«, »Rojenje i ogrinjanje 
pčela«, »Dušenje pčela«, »Upo- 
treba meda i voska«, »Rad oko 
pčela zimi«, »Utjecaj pčela na 
duhovnu kulturu čovjeka« vidi 
se obilje građe, koja je tu iz- 
nesena. 

Uz slike, na kojima vidimo ra- 
zne vrste pčelinjaka od najsta- 
rijih, rađenih »po staroj veri«, pa 
do »modernih«, nanizani su u 
radnji značajni podaci. Kao naj- 


glavniji razlog, zašto kod nas 
pčelarstvo nazaduje, spominje i 
činjenicu, da sami Lupoglavčani 
godišnje uguše oko’ % pčela, a 
ostave tek jed'an dio — »za se- 
me«. 

Na koncu pisac spominje i li- 
teraturu o pčelarstvu kod nas, 
te među ostalim tu imamo i vri- 
jednu knjigu »Pčelarstvo« od I. 
Sitarića u izdanju Društva sv. 
Jeronima. 

Ovu vrijednu radnju preporu- 
čamo svima, a osobito onima, 
koje ovo pitanje zanima. 

Radio emisija „Sv. Nikola" 


REPUBLIKA ŠESTI PROSINAC 



Slika desno : 

OVAKO SU DJECA DOBRA, KAD OČEKUJU 
DOLAZAK SV.' NIKOLE 


»Poštansko . električno telefonsko telegrafsko 
radio d. đ.« u nezavisnoj i slobodnoj državi Še- 
sti Prosinac bilo je prije proslave narodnog 
blagdana, koji je posvećen časnom starcu pre- 
mijeru Sv. Nikoli, bombardirano pismima, brzo- 
javima, telefonskim i radio vijestima. 

Slobodna država Šesti Prosinac nalazi se ta- 
mo negdje nad našim iznošenim i diskvalificira- 
nim šeširima i nježnim valovitim Wasserwellni- 
ma. Svakako iznad stratosfere, po kojoj je 
Piccarđ lutao kao »kneđl« u loncu. Inače je 
pretprošlog tjedna prodavao dojmove iz strato- 
sfere po šest i više dinara, prema tome, da i: su 
dojmovi bili sjedeći ili stajaći. Za nekoliko go- 
dina ćemo sigurno gledati nekog drugog Pic- 
carda i on će nam razgoličiti i prostrijeti coj- 
move iz troposfere. Newtonov zakon bit će ne- 
potreban, jer će biti »zrezan« i »propisno zafrk- 
nut«. Da pređemo- na samu stvar. 

Ja imam jedan vrlo stari dalekozor, koji je 
doživio legendarne godine života i već je odav- 
no proslavio ne znam koju godišnjicu rođenja. 
Jedne tugaljive večeri, kada je gramofon zavi- 
jao i tulio divnu klasičnu ariju: »O jesenske du- 
ge noći, reko dr . . .« uperio sam jedinu uspo- 
menu svojih davno izniveliranih predaka ili vul- 
garnije, zgrabio sam svoj — dalekozor kovine 
i stakla — (za razliku od Šimićevog — Daleko- 
zora duha) i otvorio sam paljbu na slatko ki- 
šovito jesensko nebo. Oblaci su se razmakli kao 
demonstranti pred policijom i, ja sam vidio, 
gledao i dugo, dugo promatrao državu, koja se 
baš sada misli učlaniti u Ligu Naroda. 

U republici Šesti Prosinac je moderna tehni- 
ka na kulminaciji, zapravo na »špici« napretka 
i dalje se ne može. Tamo su sve 
kuće staklene, tako da se sve vidi 
i ne može se ništa sakriti, pa ni ono, 
što sam ja vidio pomoću mog zu- 
rila i čuo preko- jelenovačke Radio 
stanice. Tamo je sunce neumorno 
peklo i furilo, a bilo- je divno re- 
publikansko jutro-, ali ne znam ko- 
jeg dana i datuma, i jutarnja emi- 
sija je počela nacionalnim časom: 

»Molim vas, dragi poslušajci, na- 
pnite vuha kakti zajci i raškrečite 
oči kakti Krajnci — i prenesite se, 
možete i bježati, kako vas volja, 
sa mnom u zemlju, gdje su nekada, 
bilo je to davno, ležali i bančili 
— divni snovi moji.« 


Antene su kvrcale kao žice na kontrašici, a 
tele-fonisti i tele-grafisti su upravo pucali od ve- 
selja, koje se je na očigled pretvaralo u »švie« 
lica njihova. Električna centrala je povećala ka- 
pacitet i generatori su se vrtjeli kao — morski 
valovi — na Trešnjevki. Centralni neboder (tamo 
je divna regulatorna osnova po uzoru Zagre- 
ba) visoko je dizao staklenu gubicu i, bio- je 
nabit vijestima iz daleke Zemlje, kao prosjački 
džep »dvajstpetparicama«. Vijesti su frcale iz 
centrale kao skakavci i torpedirale su radni ka- 
binet šefa države Šesti Prosinac, koja se baš 
ovih dana sprema proglasiti neutralnom Velika 
specijalna radio stanica »Radio Nycolas Compa- 
n i y«, emitirala je sve što se događalo u — - ca- 
binet đe travail — maršala sv. Nikole, koji na 
žalost ne nosi sablje. 

Ja sam bio direktno spojen preko mojeg 
sandučića, na Radio-Jelenovac i ravno u stra- 
to, onda bum u troposferu i, tako dalje i bli- 
že, sa Radio- Nycolas. Radio kompanija bacala 
je raskošno i mecenski vijesti na sve strane 
svemira i one su se rastrkale eterom kao golubi 
na Jelačić-placu, kada Frobe poškaklje svoj da- 
lekozvučn-i top. Slušao sam želje i vijesti samo 
većega kalibra, značenja, težine, volumena, op- 
sega i jakosti. Gledao sam dugo, prilično dugo 
svetog Nikolu i, zaista, divan je taj starkelja; 
baš takav, kakav nam se pokazivao onda, kada 
smo nakon dugotrajnog razmišljanja veselo za- 
vikali 1 + 1 = 1. 

Stari dobričina slušao je strpljivo mnoge 
skromne, usrdne, iskrene, strelovite, materinske, 
očinske, sinovske, ljubavne, glupe, pametne, be- 
daste, duhovite, šarmantne, koketne, agresivne, 



konstruktivne, destruktivne, plitke, duboke, vi- 
soke i široke želje i željice protkane sa malim, 
sitnim »cukrenim« željicama, koje su neumorno 
bježale cross-contry iz one daleke miroljubive i 
janjeće Zemlje. Sve te mile, drage, srdačne i ne- 
farizejske bukete slali su ljudi prerazličitih zva- 
nja, stanja, titula, dobi, spola, kose, stasa, na- 
obrazbe, karaktera, mišljenja, rukopisa, nošnje, 
lica, zubiju, nogu, mudrosti, pameti, puti i tutti 
frutti. Oni koji ni jesu imali novaca, da plate ta- 
ksu za pismo, telefon, telegram, radio brzojav, 
slali su bežične uzdisaje u predsjedničku palaču 
Njegove Ekscelencije Sv. Nikole Prvog i Zad- 
njeg. Uzdasi i punktacije protkane denuncijaci- 
jama (čak i ovamo se taj univerzalni artikl im- 
portira!) padale su pred »Schreibtisch« svetog 
Nikole, kao- purgeri na pločnik, kada su slavili 
svemoćnoga — kralja vina Sv. Martina Tih be- 
žičnih taneta bilo je već i previše i, sv Nikola 
je zamahnuo kolcem — ki ima na kraju zafr- 
kač kak štrudl — i rekao je: »Stop!« (Naime 
on je vrlo savremen čovjek u svemu, pa. tako 
i u izražavanju.) 

»Ne primam više ništa! Uredovno vrijeme je 
prošlo i fertig!« 

Treba naglasiti, da je tek nedavno sklopljen 
kolektivni ugovor, kojega se i gore svi drže kao 
pijan plota. 

»Ti ljudi su uistinu glupi! Šta oni misle, da ja 
imam kolonije,« rekao je sekretaru. »Dragi taj- 
niče, pročitajte mi nekoliko poslanih pisama i 
telegrama, da znam od 1 prilike, na kakav način 
žele stanovnici trojedne kraljevine isisati moj 
džep.« 

Sekretar, »suha i ulaštena figura« (koja je u 
civilu, tamo na Zemlji, sigurno nosila pregršt 
ordena i grb obliven plavom krvlju) revno je 
prekopao i »štihao« dugim prstima po hrpi li- 
stova i čitao tek neke interesantnije i od histo- 
rijske vrijednosti. Ja ću ih vjerno objelodaniti 
u slobodnom stilu: 

Opozicija poslala je tekst rezolucije, u 
kojoj moli, da vi posredujete kod mjerodavnih 
vlasti, da se obnovi »Zlatni Jeftićev vijek«. 

»N arodni p e n z i o n i r a c« piše: »Želim, 
da mi se isposluje, zakonski odobri i otvori kre- 
dit za: cigarete, potplate, Palma-gumi pete, 
»žnirance« i još neke druge minijature; još k to- 
me da mi se da dinar i pol za tramvaj i lager 
aspirina. Dragi sv. Nikola, moja ljubljena mi- 
lostiva žena proždire aspirine kak kokoš kuruzu. 
Nikak je nemrem nahraniti s aspirinima. Prek- 
jučer je skoro i škatulu progutala. Moja Roza 
se aspirinima koštira. Moja penzija nije dovolj- 
na ni za pigmejca, koji je ledičan, a kamo li za 
mene, koji imam — rinku!« 

Profesori traže, da se uvede gimnastika 
kao glavni nastavni predmet, na koji su i oni 
obvezani. 

Ministri su telegrafirali: »Daj, bre Nikola, 
interveniši, da se vlada menja tri puta dnevno, 
da svaki od nas postane barem jednom ministar 
predsednik. Manje nemere da bidne.« 


Radnici moljakaju, da bankovnim direk- 
torima i ostaloj velemožnoj gospodi »povisite« 
plaće za 30%. 

Šušteri vas zaklinju, Ekscelencijo, da po- 
mognete Bati otvoriti još 10.000 radnja. 

Mucavac Fernek Pičok milozvučno 
guče, da ga namjestite u bilo kojoj radio sta- 
nici. Ako hoćete, možete ga — porinuti — i u 
zagrebačku. 

Š o f e ri traže poskupljenje benzina. 

Srednjoškolci vas preko Zajednice 
Doma i Škole milosrdno preklinju i mole za 
10-satnu dnevnu obuku. 

iK a.p i t a 1 i s ti također žele vaše cijenjeno 
mišljenje, časna tikvo, pardon starino. Pitaju 
vas, da li je zgodnije povisiti radnicima plaće 
ili da ostane status quo, eventualno i ante, ali 
opasno je to, da se sve zajedno ne izmodelira 
u status cum-forminante. Tako smo čuli pjevuc- 
kati od miroljubivih radniika. A šta vi mislite o 
144-satnom radnom tjednu? A? Zar- nije to div- 
no rješenje nezaposlenosti! Neka, ljudi rade! 
Ne? 

Demokrati kategorički moljakaju, da im 
pošaljete male topiće, aviončiće, torpediće, tan- 
kiće i ostale demokratske stvarčice za procvat 
— demokracije. 

Studenti apeliraju na vas, da se povisi — 
školarina. Prijete vam se čak demonstracijama, 
ako ih ne uslišate. 

Kućanice plačući vas zaklinju, da svakoj 
pošaljete mali kućni auto. »Dragi sv. Nikola,« 
pišu one, »mi prevalimo i oborimo po 15 km 
dnevno, kao da smo u pješadiji, a ne glave 
»vamilije«. Konačno, zašto ne bi i mi šofirale, 
a ne samo one nafarbane i »nališpane« guske 
iz Tuškanca?« 

Dioničari tvornica oružja ostentativno 
cvile i traže, da pošaljete već jednom jedan 
transport pameti i kuraže na zemlju, pa da se 
ljudi malo, malo-, sasvim maljucno potuku. Ona- 
ko po bratški, ni po- bratu ni po stričevima, već 
samo jedan drugog, ako može i trećeg, po lu- 
banji. 

Čang Kai Šek moli molitvicu malu, nai- 
me »fehta«, da zamolite delegate 9 sila, neki 
dođu k njemu na gala ples, koji se održaje 
dnevno u lijepom, malom, mirnom, ubavom, ci- 
ličavom kineskomorskom i azijskom gradiću 
Nankingu. 

To su evo samo nekoji biseri u moru ostalih 
bisernih želja, koje su na rješenju kod sv. Ni- 
kole. Čudno, nitko nije molio, ma ni »šef lu« pa- 
meti. O, oprostite! Zaboravio sam, da se kod 
nas u zadnje vrijeme dešavaju česte poplave pa- 
meti. 

Pred presjedničkom palačom skupilo se mno- 
go svijeta. Bilo je zastava, natpisa, transparena- 
ta, slika, a među tom šarolikom masom neumor- 
no je svirala neka — pleh muzika. Evo, i upra- 
vo u taj čas, kada sam htio odgonetnuti njezino 
rodoslovlje, muzika zasvira marš sve u šesnaest. 
Neki crni, elegantno obučeni gospodin a la Eden, 

sa repom otraga i gumbima »spreda« dovezao se 
u luksusnoj limuzini, »ausvagonirao se« i nestao 
u predsjedničkoj palači. 

To je bio prezident vražje republike Pekel 
grof Krampuss von Teufel. On je došao na po- 
ziv sv. Nikole, da preuzme »ministarstvo unu 
trašnjih dela«, žandarmeriju i izvršnu vlast za 
vrijeme turneje, koju misle, kane, namjeravaju 
(to je rezultat učenja latinskog) poduzeti oba- 
dva premijera po Zemlji. 


Već je davno odbilo ne znam koliko sati, ka- 
da sam odustao od daljega gledanja. Dalekozor 
željeza i stakla — bacio sam pod peć, a radio 
sam začepio jednim pokretom noge i razvali'- 
sam se na divanu kao vitez podvezice. Usnuo 
sam očekujući nešto, što je lijepo, slatko, ugod- 
no, romantično. Očekivao sam predsjednika slo- 
bodne republike Šesti Prosinac, sv. Nikolu i 
njegovu garavu eminenciju, lorda Krampussa 
von Teufla. m r. 


DON JUAN JE BIO RUŽAN 


U Ajacciu na Korzici živi još danas pravi po- 
tomak čuvenog don Juana (Huana) — njegov 
prapraunuk grof Colonna d’Aufrioni, stari go- 
spodin, koji živi u don Juanovom dvorcu Mon- 
temaggiore. Malo ljudi znade za toga gospo- 
dina, kao i to, da don Juan nije po krvi Španjo- 
lac, ni da se u stvari nije zvao Juan, nego Mi- 
guel Maguara Vincentelo de Leca, dakle poto- 
mak stare plemićke korzikanske porodice Leca. 

Zbog lakomislenog i pomalo nemoralnog ži- 
vota, njegov otac, Tomaso de Leca, morao je 
napustiti Korziku. Miguelu je tada bilo sedam 
godina, kad su se naselili u španjolskom gradu 
Sevilli. Tu su malog Miguela prozvali Juan. Tako 
je don Juan postao Španjolac. Tek njegov po- 
sljednji potomak, spomenuti grof d’Aufrioni, 
preselio se natrag u rodbinski dvorac, gdje je 
mladi don Juan proveo djetinjstvo. 

Tomu grofu d’Aufrioni ima svijet zahvaliti 
mnoge podatke o životu legendarnog ženskara 
don Juana, jer se taj grof bavi ponajviše samo 
istraživanjem historije svog roda. Kroz godine 
i godine sabrao je o don Juanu mnogo listina, 
a ima i uljenu sliku svoga hvaljenog i često spo- 
minjanog pretka. Sliku je našao među zabačenim 
stvarima na tavanu svoga dvora. Ta slika je 
slika muškarca, kojemu manjka mnogo, što bi 
se moglo ubrojiti u mušku ljepotu: nos je velik, 
obrazi izbočeni, čelo usko i visoko, lubanja će- 
lava i duguljasta. Jedine su oči izražajne, u 
njima neki poseban, dubok i privlačiv žar. 

I duševnost mu je slična, ništa posebno, što 
bi imalo reprezentirati potpunog muškarca, ka- 
kvoga zamišlja svijet u don Juanu. Prema pro- 
vjerenim povijesnim podacima bio je u mlado- 
sti sličan svojoj pobožnoj majci đoni Geronimi 
d’Aufrioni. Bio je valjan i pobožan dječak i či- 
nilo se da od oca nije baštinio nikakve osebine, 
posebno ne ludovanje za ženama. Ipak se očeva 
krv ispoljila u mladiću, kad mu je bilo 16 godina 
i upravo slučajno! U kazalištu je gledao kome- 
diju »Burlador de Sevilla«, gdje su slavile po- 
bjedu orgije nekog ženskara. Mladog don Juana 
je to toliko zavelo, da je odlučio da živi slič- 
nim životom kao glavni junak i da ga po mo- 
gućnosti i preteče. 

U tim godinama dešavalo se sve ono, po če- 
mu je don Juan postao »slavan«, zbog čega se 
o njem mnogo pisalo i piše, zbog čega je toliko 
spominjan. 


Međutim, prema podacima grofa Colonna 
d’Aufrioni, don Juan nije do smrti ostao takav, 
ženskar. Doživio je visoku starost i napustio 
svoje pobjede nad ženskim srcima, svoje lako- 
mislene doživljaje i avanture, te se vratio uvje- 



ZA KRALJICU LJEPOTE MISS EVROPA ZA G. 1937, 
izabrana je mlada djevojka Wydstrom iz Finske. 
Ova sigurno nije ništa u rodu s Don Juanom 


renju svoje mladosti. Obožavani obožavalac že- 
na umirio je svoju nemirnu narav i vratio se — 
čestitom i solidnom životu. F. R. 

FRANCUSKA ŠTAMPA 0 NAŠEM SARADNIKU 

Najnovija zbirka pjesama Jeronima Kornera 
»U hramu Cistercija«, o kojoj je i »Obitelj« pi- 
sano, te je hrvatska i slovenska kritika veoma 
povoljno primila, poznata je također i u stra- 
nom svijetu. 

Jedna od najuglednijih katoličkih novina na 
svijetu i najraširenija francuska novina uopće, 
»La Croix« (štampa se u milijunskoj nakladi), 
donosi opširnu i neobično pohvalnu ocjenu naj- 
novije Kornerove knjige kao o »značajnom dje- 
lu, s kojim se obogatila hrvatska književnost«. 
(»La Croix« 27. X. 1937.). 



SUSRET SA SVETIM NIKOLOM 


Oprosti, dobri Svece, što te u ovo veče 
zaustavljam na tvome putu kad nosiš radosti 

svima, 

dopusti da ti jedan tvoj stari štovalac reče 
dugo vremena što već u svome srcu ima. 

Poslušaj, Svece, riječi samo ću malo ti reći: 

Bar ove noći, kada < raznosiš svoje dare, 
gledaj, da možeš sada još više ljubavi steći 
kod djece, za koju ljudi prečesto ništa ne mare. 

Ostavi središte grada, gdje samo bogati žive. 
Od 1 tebe njihova djeca smijeh i ruglo prave, 
pođi onamo gdje su ulice uske i krive, 
gdje mnogi nemaju kruha u svoja usta da stave. 


Spjevao Aleksa Kokić 

Njihovoj djeci goloj sve svoje dare razdijeli 
i kaput podaj njima što ti sav je od kože, 
jer kada smrznutom zemljom snijeg se posvuda 

bijeli, 

oni ti nemaju drva u svoje sobe da lože. 

Vidjet ćeš, sijedi Sveče, ta djeca tebe će dugo 
ljubiti nevinom dušom, spominjat veče svako, 
dok bogata djeca misle o tebi sasvim drugo, 
a tebe i dare tvoje zaborave brzo i lako. 

Oprosti, dobri Sveče, što sam te ovo veče 
zaustavio malo na putu kada se žuriš svima, 
znaš, mene u srcu boli jako i peče, 
kad neko gladuje, zebe, a drugi previše ima . . . 


ŠTO SE DOGAĐA TJ SVIJETU? 


USPJEH POSJETA LORDA HA- 
LIFAKSA U NJEMAČKOJ 

Lord Halifaks vratio se u Lon- 
don. Njegov posjet Njemačkoj 
bio je informativnog i neobvez- 
nog karaktera. Pitanja, koja je 
on raspravio s von Neurathom, 
Goringom, a posebno sa samim 
Hitlerom, tiču se kolonija, pro - 
tukomunističkog pakta, Srednje 
Evrope, odnosa prema Čehoslo- 
vačkoj. Njemačka traži koloni- 
je, jer su joj potrebne radi ne- 
stašice sirovina. (Ovih dana su 
novine pisale o tom, kako se u 
Berlinu sabiru otpaci crne ka- 
ve, a seljaci se kažnjavaju, ako 
konje hrane sa zobi). Međutim 
Njemačka ne želi raditi protiv 
prekomorskih interesa Engle- 
ske, nego će ih štaviše štititi, a 


za uzvrat traži da Engleska štiti 
n jene. Zasad bi se N jemačka za- 
dovoljila priznanjem prava na 
kolonije, a kasnije bi tek traži- 
la, da joj se dadu u posjed ili 
da joj se prizna privredni utje- 
caj. Njemačka i dalje ostaje 
vjerna metodi dvostranih spo- 
razuma, pa tako i protukomu- 
nističkom paktu, sa Čehoslova- 
čkom želi uspostaviti odnose do- 
brog susjedstva, a ujedno želi i 
štititi interese sudetskih Nijema- 
ca. Von Neurath ne će skoro biti 
pozvan da posjeti London. _ 

GOSPODARSKI UGOVOR IZ- 
MEĐU ENGLESKE I AMERIKE. 

Kao prvi odgovor Engleske na 
njemačko - talijansko - japanski 
trojni savez, sklopljen je gospo- 


darski ugovor između Velike 
Britanije i Udruženih država Sje-' 
verne Amerike. Ovaj sporazum- 
između dvije velike države, u 
kojima se govori engleski, ima , 
uz gospodarsku, i veliku politi- 
čku važnost. 

SLOM KOMUNIZMA U ŠPA- 
NJOLSKOJ 

U velikom svijetu vlada uvje- 
renje, da je poraz komunizma u 
Španjolskoj siguran. Engleska 
je ovih dana imenovala svoga 
diplomatskog zastupnika kod 
Franka, a već prije učinile su to 
Austrija i Madžarska. Između 
boljševičkog ministra vanjskih 
posala Litvinova i diktatora Sta- 
ljina došlo je do razmirica radi 
poraza njihove politike u Evro- 
pi. Staljin polaže mnogo nade u- 
borbu na Dalekom Istoku. 



ZAVRŠENA KONFEREN- 
CIJA U BRUXELLESU 

Konferencija velikih sila • 
u Bruxellesu završena je- 
s tako malenim uspjehom,, 
da je kitajska delegacija 
požalila tako slabi uspjeh 
u pitanju svjetskoga mira. 
Kinezi su se naime nadali, 
da će ipak nešto biti, a kad 
tamo ništa, pa ni nakon 
mjesec dana dogovaranja. 


Slika lijevo: 

OVA DVA MALA RANTANPLANCA 
SU U IGRI GOLFA DOŠLI DO GUSTIH 
Čini se, da ih ni misao na dolazak 
starca sv. Nikole, koji će i o ovoj sva- 
đi voditi računa, ne može umiriti. MG Ml 

POKUŠAJ DRŽAVNOG UDARA 
U FRANCUSKOJ 
Ovih dana izvijestile su fran- 
cuske vlasti, da je slučajno ot- 
kriven pokušaj državnog udara 
u Francuskoj, da su zaplijenjene 
prilične količine oružja i uapše- 
no dosta ljudi, pa i viših časnika 
vojske i inače uglednih Francu- 
za. Plan za državni udar da je 
izrađen vrlo pažljivo. Istraga se 
još dalje vodi. Ljevičari okriv- 
ljuju desničare, a ovi kažu, da 
su tome krivi komunističko troc- 
kistički prsti. Obavljeno je mno- 
go premetačina, ali bez velikog 
uspjeha. Izgleda da se iz ove 
stvari htjelo stvoriti veliku afe- 
ru, a kad tamo ona nije dosegla 
ni tolike razmjere, da bi trebala 
vlada poduzeti posebne mjere, 
nego dostaje policija i obične na- 
redbe. Sp. 

Događaji 

19. studenoga. U Zagrebu 
održan veliki sastanak udatih 
državnih činovnica, na kojem 
je zatraženo, da se u plaća- 
ma izjednače sa svojim ne- 
udatim drugaricama. 



NJ UZOR. KARDINAL HERMENEGILDO 
PELLEGRINETT1 


20. U Zagrebu umro glumac i 
redatelj Hrvatskog narodnog 
kazališta Ivo Badalić u 47. 
godini života. Bio je i slo- 
dni zidar, a sprovod je oba- 
vio starokatolički svećenik. 

21. Osobito uspjela komemora- 
cija pok. Dra. Marija Matu- 
lića u Zagrebačkom Hrvat- 
skom Glazbenom Zavodu. 

22. Engleski lord 1 Halifax vratio 
se zadovoljan iz Berlina. 

23. Vojni sud u Sovjetskoj Ru- i 
šiji osudio na smrt 22 viso- 
ka svećenika radi tobožnje j 
izdaje. 

24. Belgijski političar Janson sa- i 
stavio novu vladu. Njemački* 
ministar prosvjete Hans Ker 
održao govor, u kojem opro- 
vrgava glasove o osnivanju 
posebne nacionalne Njema- 
čke crkve. 

25. Predsjednik vlade Negrin 
traži jaču pomoć od sovjet- j 
skih boljševika radi nesnos- 
nog stanja u Barceloni. — 
150 godišnjica rođenja skla- 
datelja poznate božične pje- 
sme »Tiha noć, sveta noć«. 

NUNCIJ PELLEGRINETTI | 
POSTA 9 KARDINAL 

Najviša čast u Crkvi katoli- * 
okoj iza papinske časti jest kar- 
dinalska čast. Postoji kardinal- 
ski zbor od 70 članova, koji su 
vrhovni pomoćnici Namjesnika 
Kristova u upravi Crkve. Samo 
posebni izabranici, prokušani 
kao desna ruka Papina u najva- 
žnijim poslovima Crkve, dolaze 
na ta mjesta. Imenuje ih Papa. 

Na tu čast uzvišeno je prema 
vijestima iz Vatikana od 18 stu- 
denoga pet novih velikih dosto- 
janstvenika katoličke Crkve, i 
to: londonski nadbiskup Artur 
Hinsley, bivši lurdski biskup 
Pierre Gerlier (koji je najprije 
bio advokat, a tek kasnije je 
otišao u svećenike), mletački pa- 
trijarka Adeolato Giovanni Pi- 
azza, vrhovni Papin zastupnik 
kod Katoličke Akcije Giuseppe 
Pizzardo i beogradski nuncij 
Hermenegildo Pellegrinetti. 

Imenovanjem nuncija Pelle- 
grinettija za kardinala došao je 
u kardinalski zbor jedan veliki 
prijatelj hrvatskog naroda i po- 
znavalac našega života. Msgr. 
Pellegrinetti jedan je od najbli- 

SV. VINKO PAULSKI, OSNIVAČ ŽENSKOG 
REDA SS. MILOSRDNICA ZA NJEGOVANJE 
BOLESNIKA 

Ove se godine navršilo 200 godina, otkako je 
Sv. Vinko proglašen svecem. Naša slika iz 
crkve č. ss. milosrdnica u Zagrebu prikazuje, 
uz sv. Vinka i prizor, kako zagrebački kardi- 
nal Juraj Haulik, koji je osnovao i Hrvatsko 
Književno Društvo sv. Jeronima, dovodi sestre 
milosrdnice u Zagreb, odakle su se proširile 
po cijeloj hrvatskoj domovini radeći neumorno 
na korist bližnjega 

žih suradnika Sv. Oca Pape Plja 
XI., kojemu je bio tajnik, dok 
je sadašnji Papa bio nuncij u 
Poljskoj. Čim je Pijo XI. stupio 
na stolicu Sv. Petra, poslao je 
Msgra Pellegrinettija za nuncija 
u Jugoslaviju. Od g. 1922. evo 
do sada punih 15 godina Msgr 
Pellegrinetti vrši tešku službu 
zastupnika najvišega poglavara 
katoličke Crkve u ovoj državi. 
U starosti od skoro 62 godiine 
pozvan je eto za kardinala u 
Vatikan. Radujući se uzvišen ju 
Msgra Pellegrinettija na ovo 
najviše crkveno dostojanstvo 
molimo Boga, da dugim živo- 
tom uzdrži na toj visokoj časti 
ovog velikog prijatelja Hrvata. 


Roman „Obitelji 


KROZ LEDENU SIBIRIJU 

NAPISAO KS. DE MAISTRE - PREVELA ZLATA L. PERINIĆ (Nastavak) 


Kad su se dobro upoznale i sprijateljile, Pa- 
raskeva je razvila plan o oslobođenju svoga oca 
onako, kako ga j'e ona zamišljala. Ujedno je 
ispričala uzaludne pokušaje, koje je činila u Se- 
natu. 

Gospodin U . . . pročita njezinu molbu i reče, 
da nije sastavljena u propisanom obliku. 

»Niko vam bolje nego ja ne će pomoći u ovo- 
me poslu,« reče on. »Jedan moj bliski rođak 
zauzima važno mjesto u Senatu, ali — mi smo 
od nekog vremena u svađi. Međutim prilika je 
vrlo lijepa, a nesporazum od male važnosti, te 
ja svakako želim da se pomirimo. Evo nas 
uostalom u vremenu uskrsnih praznika, pa ću 
biti sretan, ako vi budete uzrok našeg izmirenja.« 

Zadržali su je na objedu. Malo pomalo pri- 
kupilo se više gostiju, a svi su pokazali prema 
Paraskevi najživlji interes. 

U času, kad su pošli k stolu, rođak, o kome 
su govorili, odjednom bane u jedaonicu s po- 
klikom: 

»Hristos voskrese!« 

Nije bilo nikakva drugog objašnjenja — osim 
iskrenih zagrljaja. 

Gospodin L . . . iskoristio je dobro raspolože- 
nje svoga rođaka te mu prikazao stvar mlade 
Sibirke. Razgovarali su o njezinom pothvatu za 
vrijeme objeda te su se svi složili, da se Para- 
skeva ne obraća na Senat . . . Obnavljanje pro- 
cesa njezina oca po svima pravnim formama mo- 
glo bi vrlo dugo trajati. Zato je rođak gospo- 
dina L . . . smatrao, da bi bilo mnogo korisnije 
obratiti se izravno na milost Cara. Obećao joj 
je, da će na tome poraditi. 

Pred večer je Paraskevu otpratio u njezin 
stan sluga gospođe L . . . Kad se vraćala kući, 
divila se Providnosti, koja ju je odvela kod gđe 
L . . . u času .izmirenja dvaju rođaka — što je za 
nju bilo vrlo korisno. A kad je prošla pokraj 
Senata, sjetila se molitve, kojom je molila, da 
vidi Senat samo još jedamput. 

»Božja je dobrota učinila više nego što sam 
molila,« govorila je sama sobom. »Vi'še uopće 
ne ću ni morati da idem unutra.« 


Hiljada je bolesti a jedno zdravlje! 

¥ 

Bili zdravi ili bolesni, ako još ne poznate 

Radensktt ljekovitu vodu 

Onu sa crvenim srcima, tražite kartom upute za kućno 
liječenje 

Uprava Radenskog ljekovitog kupališta SLATINA 
RADENCI (kraj Maribora) 

Kr. dvorski dobavljač za mineralnu vodu. 


Međutim i pored zauzimanja njezinih prija- 
telja sa Vasilijeva otoka njezina je sreća imala 
da dođe s druge strane. 

Paraskevin domaćin, kad se vratio iz Rige, 
začudio se, da još ništa nije obavila, te je sebi 
stavio u zadatak, da pronađe kuću kneginje 
T . . . , za koju je Paraskeva imala preporuku. 
I ta je gospođa bila obaviještena o njezinu 
dolasku te ju je očekivala. 

Kad je došla kod kneginje sa svojim vođom, 
vratar joj je otvorio vrata. Paraskeva videći ga 
onako nakićena u svečano ruho pomislila je, 
da je to neki senator, koji izlazi iz kuće, te mu 
se pokloni. 

»To je kneginjim vratar,« šapnu joj trgovac. 

Kad su se popeli uza stepenice, vratar dva puta 
zazvoni. Njoj je to bilo nerazumljivo. Vidjela 
je koj'i put zvonca na vratima, ali je mislila, da 
je to opreznost protiv lopova. 

U salonu je bilo mnogo ljudi, a bili su podije- 
ljeni u skupine. Mladi su se igrali karata za 
okruglim stolom u uglu sobe. Svi su pogledi 
bili u nju upravljeni. 

Stara je kneginja sjedila u društvu triju od- 
ličnika te s njima igrala »boston«. Čim je opa- 
zila Paraskevu, naredi, da se približi. 

»Dobar dan, dijete moje,« reče djevojci. 
»Imate li pismo za mene?« 

Na nesreću Paraskeva je bila zaboravila da 
ga pripremi, pa je morala da izvuče malu tor- 
bicu iz njedara i iz nje pismo. 

Kneginja uzme pismo i pažljivo ga pročita. 

IKroz to je vrijeme jedan nervozni igrač, ko- 
jemu je taj posjet bio dosadan, neprestano lup- 
kao prstima po stolu i gledao novu pridošlicu, 
koja ga je prekinula u njegovu zadovoljstvu i 
koja je u njemu prepoznala onog krupnoga go- 
spodina, koji je odbio njezinu molbu u Senatu. 

Kad je vidio, da je kneginja pročitala pismo, 
Viknu gromkim glasom: »Boston!« 

Paraskeva, zbunjena, znajući da on gleda u 
nju, pomislila je, da se on to njoj obraća, te 
reče: 

»Šta želite, gospodine?« 

Na to svi prasnuše u smijeh. 

Kneginja joj reče, da je zadivljena njezinim 
dobrim vladanjem i ljubavlju prema roditelji- 
ma. Obećala joj je, da će joj pomoći. Zatim je 
na francuskom jeziku nešto kazala jednoj slu- 
žavki i otpustila Paraskevu naklonom glave. 

Prvih dana, koje je provela kod nove zaštit- 
nice, Paraskeva je bila osamljena i posve zbu- 
njena. Radije bi bila ostala kod svojih prija- 
telja na Vasilijevu otoku ili kod onog trgovca. 

Međutim iza nekoliko dana postala je zado- 
voljna i upoznala se s ličnostima, koje su tu 
stanovale. 

Već 50 godina proizvodi »Say«*« 
lijekove. 

Od toga vremena »90?e*« krči put 
u borbi protiv patnja čovječanstva. 
Danas je »3ayet« svjetsko 
poduzeće, čiji glas dopire na 
sve kontinente zemlje. 

Medju mnogim neophodno potrebnim bijelio* 
vina, koji sačinjavaju glas jirme »j 9oyc»« 
nalazi se i Aspirin hao popularan 
preparat protiv reume, prehlade i hobi. 

Aspirin je posljednjih 4o godina u ohtihu 
tableta najrašireniji (i je ti na svijetu. 

Aspirin 

PROIZVOD POVJERENJA! 


Oglas registriran pod Sp. br. 751 od 17 augusta 1937 


Jela je za kneginjinlim stolom. No kneginju 
je često njezina starost i slabost sprečavala da 
se pojavljuje, pa zato Paraskeva nije imala pri- 
like da s njom nasamu razgovara. 

Paraskeva je ponekad ugrabila priliku u dru- 
štvu, da govori s kneginjom o cilju svoga puto- 
vanja i o svojim nadama. Ali bilo da je kneginja 
držala uspjeh kao nemoguć, bilo da su se osobe, 
koje su na sebe primile, da će na tome pora- 
diti, uzlijenile — njezine molbe nisu imale ni- 
kakva uspjeha. Tako je sva njezina nada bila 
upućena na protekciju prijatelja sa Vasilijeva 
otoka, kojima je često išla u posjete. 

Kad je još bila kod svog prvog domaćina, 
neki časnik iz ureda M. V., tajnik zapovjednika 
kuće carice majke, savjetovao joj je, da preda 
carici majci molbu za pomoć, te je primio na 
sebe, da joj bude u tome pri ruci. 

M. V. . . . misleći da pomaže običnog siroma- 
ha, odredi joj pedeset rubalja i pozva je, da do 
đe k njemu. Ona je došla ujutro, kad je gosp ■>- 
din V. bio u gradu. Primila ju je zato gospođa 
V., i to vrlo prijateljski. Gospođa V. slušala je 
opis njezinih doživljaja s velikim iznenađenjem 
i zadovoljstvom te je zamoli, neka čeka, dok se 
povrati njezin muž. 

U prvim časovima, koje je Paraskeva provela 
s gospođom V., osjetila je jednostavan i srda- 
čan doček, koji je nikada nije prevario u njezi- 
nim nadama, i odmah je bila sretna. 

Kad se vratio g. M. V., saslušao je ukratko 
od svoje žene Paraskevin slučaj. 1 kako je oc- 
mah morao da pođe u carski dvor po poslu, 
obećao joj je, da će je preporučiti Njezinom 
Veličanstvu, ako mu to bude dozvolilo vrijeme 
i poslovi. Ujedno ju je zamolio, neka ostane 
kod njih, dok ne čuje odgovor. 

Carica je naredila, da joj se Paraskeva pred- 
stavi istoga dana u šest sati naveče. 

Djevojka nije očekivala toliko sreće. 

Kad su joj to javili, sva je problijedila i sko- 
ro pala u nesvijest. Namjesto da zahvali gospo- 
dinu M. V., ona podigne svoje oči pune suza 
prema nebu i uzvikne: 

»O Bože, ja nisam uzalud polagala svoju na- 
đu u tebe!« 

Posve zbunjena i uznemirena i ne znajući, ka- 
ko da se zahvali svome novom zaštitniku, lju- 
bila je ruke gospođi V. i govorila: 

»Jedino ste vi dostojni, da izrazite moju za- 
hvalnost čovjeku, od koga očekujem oslobođe- 
nje svoga oca.« 

Pred večer odvede je g. M. V. onako u obič- 
nom njezinom odijelu — u dvor. 

Kad se približavala carskoj palači, mislila je 
na svog oca, koji joj je prikazivao ulazak u 
dvor tako teškim. 

»Kad bi me sada vidio!« govorila je svome 
vođi. »I kad bi znao, pred koga sada idem! Ka- 
kvu li bi radost osjetio! Bože! Bože! Dovrši 
svoje djelo!« 

Nije se ni najmanje raspitivala o načinu pri- 
jema niti o tome, što mora reći ... U caričin ka- 
binet ušla je vrlo uznemirena ... 


Njezino Veličanstvo primilo ju je s poznatom 
dobrotom te se raspitivalo o okolnostima nje- 
zine pripovijesti, koju je željela da dozna. Ca- 
rici je gospodin M. V. ukratko stvar bio iznio. 

Paraskeva je skromno odgovarala i pričala o 
cilju svoga puta. Uvjerena u nevinost svoga 
oca ona nije molila milost, nego obnovu pro- 
cesa. 



ŠTO BI REKLI, DA VAM SV. NIKOLA DONESE OVAKOVU 
LIJEPU HALJINU KAO I OVOJ FILMSKOJ GLUMICI? M. O. M. 

Njezino Veličanstvo pohvali Paraskevimi od- 
važnost i kršćansku ljubav prema roditeljima te 
joj obeća, da će je preporučiti Caru, Ujedno 
joj je predala trista rubalja za njezine prve po- 
trebe i obećala joj i daljnje pomoći. 

Kad je Paraskeva izlazila iz palače, toliko je 
bila oduševljena srećom i dobrotom caričinom, 
da je na povratku, kad ju je gospođa V. upita- 
la, da li je zadovoljna prijemom, odgovorila 
samo potokom suza. 

Za vrijeme njezine otsutnosti jedna služavka 
kneginje T., kad je zapazila, da je cio dan ne- 
ma, zapitala je služitelja, koji ju je otpratio, 
i doznala, da ju je vidio, kako se popela u kola 
s gospodinom M. V. i pošla u dvor. Tako su i 
kod kneginje bili obaviješteni o njezinom pri- 
jemu. 

Kad se oko devet sati naveče povratila, bila 
je odmah i prvi put pozvana u salon. Uspjeh, 
koji je postigla, izvršio je malu revoluciju u du- 
ši sviju. 

Njezina sreća bila je najveće zadovoljstvo 
njezinim prijateljima, a pojavila se i kod onih 
osoba, koje su joj dotada davali dokaza o svo- 
joj ravnodušnosti. 

Opazili su, da ima dobro držanje i lijepe oči. 

Kad je ispričala obećanje Njezina Veličanstva 
i svoje nade, da će njezin otac biti oslobođen, 
svi su se složili, da je to prirodno i mogućno. 

Više članova iz društva plemenito su se pa- 
nudilii, da će govoriti Ministru u njezinu korist; 
pa čak se i igrač »bostona«, kad je igra zavr- 
šila, zainteresirao za njezin slučaj. 



HERSAN ČAJ će Vam pomoći, da opet postignete ZDRAVLJE pomoću ljekovitih 
svojstava bilja. — Ne budite neprijatelji sami sebi ! — Oboljenja kod MIJENE I BOLI 
kod NHESEĆNOG PRANJA (menstruacije) ublažiti će Hersan čaj. — Smeta li vam GO- 
JAZNOST (debljina)? — Želite li biti VITKI? Onda možete upotrebiti Hersan ćaj. — 
Zašto da trpite boli kod REUMATIZMA 1 KOSTOBOLJE (giht), kada to nije potrebno. 
Hersan čaj je sredstvo, koje Vam može olakšati muke. — Hersan čaj pomaže kod ARTE- 
RIOSKLEROZE i HEMOROIDA (šuljeva). — Zar zbilja ne znate, da je Hersan čaj kod 
OBOLJENJA ŽELUCA, JETARA i BUBREGA dobro sredstvo? — Hersan čaj dobiva 
se SAMO u ORIGINALNIM OMOTIMA u svim ljekarnama. 

Dorr C Krni 1OftQ^.10?W 


Doskora je pošla u svoju sobu, da se pomoli 
Bogu i da mu zahvali na neočekivanoj milosti, 
koju je izlio na nju i na njezina oca. 

Kad se sutradan probudila i kad joj je došlo 
pred oči sve ono, što se prošle večeri dogodilo, 
usklikne: 

»Da nije to lažan san, koji me vara? Je li isti- 
na, da sam vidjela caricu majku, koja je sa 
mnom govorila s toliko dobrote?« 

Brzo se obukla. I da bi se uvjerila u stvarnost 
događaja od jučer, potrči i otvori lađicu, u ko- 
joj se nalazio novac, koji je primila po naredbi 
Njezina Veličanstva. 

Nekoliko dana kasnije carica majka odredila 
joj je novu pomoć i bila tako dobra, da ju je 
htjela ona lično predstaviti vladajućem Caru i 
Carici, koji su je isto tako milostivo dočekali. 

Njihovom plemenitošću primila je poklon od 
pet hiljada rubalja. Ujedno je odmah izdana 
naredba za reviziju procesa njezinog oca. 

(Nastavit će se.) 


PORUKA BIJELOGA GOLUBA 

( Svršetak sa sirane 904.) 

»Onda ipak nije taj isti,« rekla je ona, »jer 
tvoj bijeli golub ne treba imati nemirnu sa- 
vjest. Uistinu je bio kod mene, kad si ti otišao.« 

»Zašto si se onda tako začudila, kad sam dru- 
gi dan bio opet kod tebe?« 

»Golub! Pomisli, tko da mu vjeruje?!« 

Potom rtijesu više govorili o tom. Muž je ogr- 
lio ženu i tako su neko vrijeme šutjeli Zatim su 
ustali, rukovali se s mjadom konobaricom i otišli. 

Kad su bili već vani, rekla je žena u točioni: 

»Uistinu, takav obraz mora imati samo onaj 
čovjek, koji ne vidi zla ovoga svijeta. Ali to je 
zlo, takva djevojka!« 

»Nije djevojka, žena je njegova, žena je.« 

»Poznaš li je već dugo?« 

»To je moja sestra,« rekla je konobarica. 

Žena odloži krpu, koju je držala u rukama, 
na bakrenu ploču i doda: 

»Takav muškarac, koji uzme za ženu slijepu 
djevojku, mora doista imati dobro srce.« 

»Uzeli su se iz velike ljubavi,« ponosno raz- 
jasni konobarica, »a ne zbog toga, jer mu se je 
ražalila. Iz početka se ni poznali nijesu. Lijepa 
pisma su si pisali. Jednom je došao k mojoj se- 
stri. A budući da moja sestra nije pisala pismo 
po svojoj želji, vrlo se je prestrašila, kad je 
stupio u sobu. Zato, jer je mislila, da će je od- 
mah napustiti. Međutim, jer je bio prezadovoljan 
samo tim, što ju je vidio, nije prve večeri ni 
opazio, da je slijepa. Tek kad je drugi dan bio 
kod nje, to je vidio. Njoj je rekao, da je yeć 
davno sve vidio. Oboje su jedno s drugim 
sretni.« 

Žena je opet uzela krpu u ruke, počela brisati 
i rekla: 

»To je kao u romanu. I onda ima ljudi, koji 
kažu, da nije lijepo na svijetu.« 



Za naše najmlađe 


Čarobno 

NAPISAO GABRIEL DE LAUTREC - PREVEO K. 

Nije želio, da se ponovo izloži opasnosti te 
upadne opet u sličnu nevolju, kakva je ona, iz 
koje se čas prije bio izbavio. 

Izusti međutim riječi, koje mu je bila rekla 
Dragora, i veoma se razveseli videći iznova svoje 
ruke i noge, a navlastito vjerni mač. Iza nekoli- 
ko časaka hoda činilo se, kao da se stado i dvije 
djevojke zaustavljaju. Stigli su na prostranu 
čistinu. Jedan bistri potočić je tekao ispod dr- 
veća. Jelenovi se rastrkaše po livadi, jedni da 
legnu na travi, a drugi da skakuću igrajući se 
na razne načine, a sve vrlo ukusno. Djevojke 
sjedoše na obalu kraj potočića. 

Mladić pođe prema njima i uljudno ih pozdra- 
vi. Iznenade se videći tog neznanca, ali njegova 
pristojnost i lijep izgled ohrabriše ih. 

Još nikada Kraljević nije prije vidio tako kra- 
snih bića. Naličile su jedna na drugu, a nisi mo- 
gao raspoznati, koja je ljepša. 

Pristupiše mu bliže. Jedna, koja je bila odva- 
žnija, upita ga: 

»Ko ste vi?« 

»Ja sam Kraljević. Idem u potragu za svojom 
zaručnicom. Izgubio sam se bio u šumi i zlo- 
česta vještica Karonja zasužnjila me bila u svom 
dvorcu, odakle sam se jedva izbavio.« 

Njihove krasne oči zasjaše od začuđenja. 

»A kako se vi zovete?« upita sada Kraljević. 

»Ona je Ljubica,« reče jedna od njih. 

»A ona Ljubičica,« reče druga. 

»Mi,« prihvati prva, »čuvamo stado jelenova. 
Pripadaju dobrom čarobnjaku Biserku. Šteta, 
što ga niste još sreli.« 

Kraljević upita dozvolu, da može sjesti, jer 
nije više mogao stajati na svojoj oboljeloj no- 
zi. One tada opaziše zakrvavljeno platno na 
nozi i sažalno uzdahnuše. On sjedne na travu, 
a one odoše do potoka, gdje su oprale platno 
u svježoj vodi. Iza toga ispraše ranu na nozi, 
od platna načiniše lijep zavoj i previše bolesnu 
nogu, izakako su prije toga na ranu stavile 
jednu ljekovitu travu, koja je tu u blizini ra- 
sla. Kad je sve bilo obavljeno, Kraljeviću je bilo 
odmah bolje. 

»Zaista ne znam, kako da vam zahvalim,« re- 
če on. 

»Za to se ne trebate brinuti,« reče Ljubica. 

»Ta barem to nije nikakva muka, to je nešto 
sasvim prirodno,« doda Ljubičica. 

Oprostio se od djevojaka. Kada je već odla- 
zio, vidje, kako kroz jedan drvored dolazi jed- 
no novo lice. Sigurno je to kakav njihov prija- 
telj, jer je već izdaleka živo mahao prema obje- 
ma sestrama. Bio je to čovuljak Palčić. Išao je| 
upravo smiješno za njegov maleni stas. O 
njegovu ramenu visjele su privezane na uzici 


VJENČANJE 

MOSKATELO - ILUSTRIRAO R. DE LA NEZIERE 

(Nastavak) 

jedna sprijeda, a druga s traga dvije čizme ve- 
like skoro kao i on. 

Kraljević se povrati k djevojkama. Zanimalo 
ga, što će se sada dogoditi. Palčić pozdravi 
naokolo vrlo uljudno. 

»Što će tebi tolike čizme?« upita Ljubičica. 
»Sigurno ne namjeravaš da ih obučeš. Kad bi 
samo upao u koju od njih, morali bi te tjedan 
dana po njoj uzaludno tražiti.« 

Palčić se na te riječi ozlovolji. »Znate li 
vi uopće,« reče on, »što su i čije su ove čizme? 
To su vam čizme čarbonjaka Ugra, Našao sam 
ga prekjučer kako spava na jednoj pećini, i 
uzeo sam mu ih. One imaju čudnu moć kao i 
on. Kad ih obučem na nogu, točno se suze baš 
na moju mjeru. Ali to ih ništa ne smeta, da jed- 
nim korakom preskoče sedam gradova. Dva da- 
na u njima šećem i stigao sam iz Mezopota- 
mije.« 

Djevojke se začudiše čudnoj pripovijesti. A 
čovuljak se tada okrene i Kraljeviću, koji je 
kroz to vrijeme stajao po strani držeći se kao 
došljak. Ovaj ispriča patuljku, kako mu je po- 
sve nepoznata ova šuma i ne zna, gdje se nalazi 
dvorac, u kojem spava Kraljevna. 



VJ EŠTIC A KARONJA U RAZGOVORU S DIVLJAKOM, KOJEGA 
» ~“rlr !JE ČESTO PRETVARALA U CRNOG ORLA 

Palčić pljesne rukama, kao da traži, neka 
vlada muk, dok on bude govorio: 

»Imate pravu sreću, što ste me sreli. Nekidan 
sam prošao pokraj njega, i veoma sam želio da 
u nj zađem, jer izvana je prekrasan. Straža je 
na vratima spavala. Nisam se usudio da je pro- 
budim. 'U tom slučaju bi me povukli za uho. 
Ah, kako su ljudi loše odgojeni! Ali zato sam 
se ja oprezno pobrinuo, da mogu u dvorac. 
Imao sam pune džepove bijelog šljunka, pa sam 
njime posuo rub stazice i vratit ću se onamo, 
kadgod budem htio. Šljunak dolazi sve do ona- 
mo. Zato morate poći ovim drvoredom na- 
prijed, a zatim krenuti nalijevo. Stići ćete zatim 
na jedno raskršće, ali tu idite putem, koji je 
širi. Iza kojih stotinjak metara naći ćete jed- 
noga obješenika. To je sigurno kakav lopov, 
kojega su tu stavili, da se ptice plaše. Nikako 
ne možete pogriješiti. Baš tu počinje šljunak. 
Po njem ćete doći; upravo do dvorca, gdje na vas 
čeka začarana Kraljevna.« 

Kraljević zahvali srdačno na uputi. Zatim se 
oprosti i krene putem, koji mu je bio označen. 
Nađe sve, kako mu je bilo označeno, a zatim 
naiđe na nekoliko prvih bijelih kamenčića. Put 
ga je vodio sigurno. Išao je tako skoro jedan 
sat. Šljunak je bio posut posvuda, osim na mje- 
stima, gdje je staza išla sasvim ravno. Na ras- 
kršćima je put bio veoma dobro označen. Ko- 
načno naš junak izađe iz šume na jednu praz- 
ninu i tu opazi dvije nakaze, koje su na svu 
sreću prema njemu bile leđima okrenute. 

Bila je to doista velika sreća, jer jedna od 
njih je bila ni više ni manje nego vještica Ka- 
ranja. Kraljević je bio toliko priseban te je 
odmah izgovorio riječi, koje mu je Dragora bila 
rekla. I odmah posta nevidljiv, još prije nego 
li se njegova neprijateljica sjetila da se okre- 
ne. Zahvali Bogu, što ju je na vrijeme bio 
opazio. A uostalom mogao je i naslućivati, da 
se ona tu nalazi. I tako u času, kad je skoro do- 
šao do potpune pobjede, umalo da nije nastao 
nagli nesretni preokret. 

Približi se lukavo, ali bojeći se sam svoje 
pojave, okrene se i popne hitro na jedno drvo, 
odakle je mogao promatrati prizor. 

S iKaronjom je bio u društvu neki posve crni 
divljak produljena obraza i nosa kao kljun. 
Na glavi je imao kapu okićenu crnim perjem. 
Kraljević začuje vješticu, koja mu je oštro go- 
vorila: 

»Baš je smiješno, što neprestano tražiš, da te 
pretvorim u čovjeka. Pa mnogo si divljiji nego 
li orao. Misliš li, da će sve lijepe djevojke onda 
za tobom ludovati?« Karanja pljune bijesno na 
zemlju. »Ti si zaista utvaraš.« 

Divljak se pokunji. 

»Bit će mi drago,« nastavi Karonja, »ako po- 
novo uzmeš svoje perje i odeš pogledati, kako 
se vlada naš utamničenik. Ne pokazuj tako ža- 
losno lice. Kad on umre, a to ne će kasniti, dat 
ću ti njegovo odijelo i osam dana dopusta. Mo- 
ći ćeš to iskoristiti, da se već jednom oženiš.« 

Nasmija se porugljivo i reče nekoliko riječi 
uz strašno kreveljenje lica. I u taj čas divljak 


se pretvori u orla, koji skokne na Karonjino 
rame. Kraljević ga prepozna. A znao je on od- 
mah, o čemu se radi. Kad je vještica pustila 
orla, on odleti, da se odmah opet zaustavi na 
njenu zapovijed, jer je vjerojatno nešto bila 
zaboravila. I ta orlušina sjedne baš na jednu 
granu, gdje je stajao nevidljivi Kraljević. Bila 
je to divna zgoda, da obračuna s njime. Kralje- 
vić pruži ruku, uhvati čvrsto divlju živinu za 
vrat, zavine, a da ni kriknuti nije mogla, i baci 
lješinu svom snagom prema vještici. 

'Ona strahovito krikne preplašena. Nije mogla 
razumjeti, odakle ta nenadana i tajna smrt, a 
niti koja joj je sila poslala leš njena službeni- 
ka. Poče drhtati, izlane tri trašne kletve i kao 
đavlom gonjena odmagli prema svojoj tvrđavi. 

Kraljević počeka razborito nekoliko časaka, 
prije nego li je sišao. Zatim dođe do raskršća 
i pređe ga. S druge strane nađe nekoliko bijelih 
kamenčića. Ne imajući se više čega bojati izreče 
riječi, koje su ga iznova učinile vidljivim. Išao 
je točno po tragu, te tako stiže do dvorca. 

Bila je to raskošna građevina na tri kata 
s pročeljem dugim do sto metara. Izdizala se 
na malom brežuljku. Svi prozori bijahu zatvo- 
reni i makar da su zidovi bili daleko od sta- 
bala, sve vrste zeleni iznikoše po njima za vri- 
jeme od stotinu godina, a prozori su bili obra- 
šteni bršljanom i orlovim cvijetom. A prolazeći 
bogatim dvorištem zapazi ostarjelo kamenje 
obraslo mahovinom. Trava je sezala Kraljeviću 
do pasa. Uđe kroz napola otvorena vrata i pro- 
dre do u predvorje. Jedan vratar je nepomično 
sjedio na ulazu, a u predvorju su sluge spavale. 
Rekao bi, to je grad mrtvih. 

Pristupi prvim stepenicama i stiže na prvi kat. 
Sluge i služavke ležale su uspavane na hodniku 
i baš onako, kako ih je začaranje snašlo. Dvo- 
rane su zaudarale pljesnivošću. Jedna osamljena 
zraka svijetla prodirala je kroz prozorske kap- 
ke. Bilo je tu uglednih gospoda i komornika, 
koji su sjedili spavajući na bogatim naslonja- 
čima ovijenim u crveni baršun. Ali lice je svima 
bilo blijedo kao vosak. Sve je tO' izgledalo po- 
tresno. 

Na koncu pri kraju velike dvorane Kraljević 
opazi jedna pritvorena vrata. On prekorači prag. 
Bila je to plava i zlatna soba. Na dnu sobe bio 
je krevet, a na njemu je snivala mlada djevojka 
stoput ljepša nego li je lijep proljetni dan. Kad 
je stigao do nje, ona otvori oči, pogleda i pre- 
pozna ga: 

»Dobro došao, Kraljeviću moj, dugo smo na 
vas čekali,« reče ona. (Nastavit će se.) 


Najljepši hrvatski dječji mjesečnik 

„Mala Mladost " 

stoji samo deset dinara za cijelu školsku go- 
dinu. — N i ko i i nj ski b r o j donosi mnogo 
slika, pjesama, priča i zabave. »Ma/a Mladost « 
treba da uđe u svaku hrvatsku obitelj. Razve- 
selite svoju djecu te ih za 10 dinara pretpla- 
tite na » MALU M L A D O S T« 

Ručni rad 


STOLNJAK 


Svaku domaćicu veseli ako je njena kuhinja 
ukrašena lijepim stoinjakom, a taj se dade uz 
malo truda, novaca i ukusa jako lijepo izraditi. 

Ovaj uzorak prikazan na slici (1) veoma je 
prikladan, jer se dade udesiti na razne veličine. 
Stranice se produlje prema potrebi, a kutevi 
ostaju isti. Izrađuje se na žutici jednostavnim 
vezom, koji se zove lozanje (štilštih) . Boje, ko- 
jima će izraditi stolnjak, neka domaćica iza- 
bere sama, no dobro će proći ako posluša ovaj 
savjet. 

Poznati C. M. S. coton perle br. 8 bit će naj- 
bolje sredstvo za izradbu. U trgovinama se na- 
lazi u raznim bojama. Često se desi da se iza- 
beru boje, koje su same po sebi jako lijepe, ali 
kad se zajedno slože, ne harmoniraju. Zato ne- 
ka svaka domaćica traži boje pod ovim broje- 
vima: crvena br. 547, crna br. 371, zelena br. 
572, žuta br. 432. 

Na rubu stolnja'ka, kad je gotov, može se pri- 
šiti lijepa čipka, koja se može kupiti u dućanu, 
ali je mnogo ukusnije ako domaćica sama oka- 
čka stolnjak zupčićima u crnoj boji. 


ZA KUHINJU 



UZORAK ZA STOLNJAK U KUHINJI 
Može se prema potrebi i produljiti lijevo u smjeru strelice. Znako. 
vi za boje su brojevi : 1. crna, 2. crvena, 3. žuta, 4. zelena 


Kod izradbe mogu majci pomagati i ženska 
djeca, jer je lozanje veoma lak i zabavan vez. 
Djevojčice se time priviknu na rad, a usto se 
kod njih razvija smisao i ljubav za ručni rad. 

Vera Jakšić 


Šeširi „UZOR« 

Ilica 63 

Najbogatiji izbor ženskih šešira 
od Din 45-— dalje. — Po- 
znata solidna posluga. — Najbolje 
kvalitete, najnoviji modeli. 


DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 


Ilica 5 ZAGREB Ilica 5 


TRO 3E MALOHRVAN I BLIJED 

i uopće slabog zdravlja neka upotreb* 
najnoviji ljekoviti specijalitet 

,,FERRODOVIM“ 

Pouzdano je sredstvo i vrlo dobar lijek 
uz kinin za sve one, koji 
su nastanjeni po nezdra- 
vim krajevima „Ferrodo- 
vim“ otvara apetit i vrlo 
brzo oporavlja davajući 
snagu svakoj osobi, kojoj 
je kakvagod bolest naru- 
šila zdravlje. Za dobar 
uspjeh dovoljne su 2-3 fla- 
še. 

„Ferrodovlm" razašilje po- 
uzećem Mr. Pta. A. Mrkušlć 
apotekar u Mostaru, (Pri- 
morska Ban.) Cijena 1 fl. 
Din 40 -, 3 fl. Din. 110.— 
franko. Dobiva se i u apo- 
tekama. Reg. S. br. 6682/32. 



POKUĆSTVO 

S. D. OPAČIĆ i sinovi 
ZAGREB, ILICA 128 


Najveća 
katoli- 
čka 
tvrtka 
glazbala 
u državi 


Dletia kolica 

dječji kreveti 1 sve ostalo 
željezno 1 mjedeno poknćtvo 
najjeftinije kod 

FILIPA BAUMA 

DEŽMANOVA 2 - PROLAZ TUŠKANAC 



Po treći put izašla najraširenija 
Orvatska kuharica 


DOMAĆICA U KUHINJI 

od Marije Cezner i Stanke Andrić 


Već dva Izdanja posve raspro- 
dana l Treće Izdanje popun jeno 
novim receptima! 
Cijena IO Din 

JEROtmiSKO RUJ. DRUŠTVO, ZAGREB 

Jeste li se Još poslužili čehom holi smo 
priložili prošlom broju „Obitelji' 7 


Tjedni kalendar dobre domaćice 

Rimokat. 

kalendar 

Prosinac — Decembar 

Objed: Juha od jetara. Pečena 

Nedjelja 

guska s pirjanim kupusom i okru- 
glicama od žemlje. Edinburški ro- 

5 

šćiei. )Cezner-Andrić »Domaćica u 
kuhinji« str. 73.) 

Saba’op. 

Večera: Hladno guskiino pečenje 
sa salatom od celera. 

Ponedjeljak 

6 

Obje d: Juha od krumpira. Pa- 

lačinke sa sirom. 

Večera: Pržena jetra s kašom 

Nikola b. 

od krumpira. 

Utorak 

Objed: Prežgana juha. Punjeni 

U 

luk s umakom. (Cezner-Andrić »Do- 
maćica u kuhinji« str. 27.) 


Večera: Kobasice s hrenom. 

Srijeda 

8 

Objed: Juha od rajčice. Krumpir 
priređen kao bakalar. (St. Andrić 
»Jela od krumpira« str. 7.). 

Večera: Riža u mlijeku s kašom 

B. Z. B. M. 

od jabuka. 

Četvrtak 


9 

Objed: Juha od vina. Sarma 

Omlet od krumpira. 

Večera: iNaduvak od rezanaca. 

Leokadije 


Petak 

Objed: Juha od celera. Pečena ri. 

IO 

ba s rižom i salatom. Savijača s bun- 
devama. 

Pr. kuće u L. 

Večera: Pržanioe. 

Subota 

11 

Objed: Juha od mrkve. Samlje-J 
veni teleći odresci s vrhnjem. 

Večera: Krvavice s pirjanim ku‘l 

Damas p. 

pusom. 





















Pustolovni roman u slikama 


ZLATNI OTOK 



Natovarivši lađu zla- 
tom otpio više. Na rtu 
otoka pojaviše se tri čo- 
vjeka. Bili su to preosta- 
li gusari. Zaklinjali su ih, 
da ih povedu sobom, ali 
ovi na lađi nisu htjeli 
imati razbojnike uza se. 
Videći gusari, da su mol- 
be uzalud, jedan od njih 
opali hitac u pravcu »His- 
paniole«, ali ne pogodi 
nikoga. 

Svi su na lađi. radili, sa- 
mo je kapetan, koji se 


oporavljao, zapovijedao 
ležeći na slamnjači. Kako 
ih je bilo jnalo, morali su 
ploviti prema- bližnjoj lu- 
ci španjolske Amerike, da 
tu nađu novu posadu. I 
zaista usidriše se u div- 
nom zaljevu nekoga gra- 
da. Tu- se upoznaše sa 
zapovjednikom jedne en- 
gleske ratne tađe. 

Zapovjednik lađe pozva 
sve na svoju lađu na za- 
bavu. Ben Gunn je čuvao 


stražu na »Hispanioli«. 
Ostali su se kroz cijelu 
noć zabavljali na ratnoj 
lađi, a vrativši se đoznaše 
od Ben Gunna, da je Sil- 
ver pobjegao. Ben Gunn 
je bio zadovoljan time te 
ga nije progonio. Đoznai- 
še, da je Silver ukrao 
vreću zlatnika. 

Našavši novu posadu 
stigoše u iBristol, kad se 
Bla.ndy spremao, da im 
pošalje pomoć. Ben Gunn 


dobije 1000 funti, ali sve 
profućka za 3 tjedna i za- 
tim posta vratar kod 
squirea, gdje ga djeca ja- 
ko vole. Grey je postao 
vlasnik i zapovjednik ve- 
like lađe, Smoliet više ne 
putuje, a Jim sa svojima 
živi sretno sanjajući -kat- 
kada o »kapetanu Flin- 
tu« kako kriješti: »Dvo- 
talirke! Dvotalirke« 


(Svršetak) 


3VE A L O ŠALE 

U LJEKARNI. »Tri pilule bit će vam dovoljne, 
da vam posve vrate apetit.« 

»Dajte mi onda tri komada.« 

»Prodajem ih samo u kutijama od pedeset ko- 
mada.« 

UVIĐAVNOST BOLESNIKA. Liječnik prepiše 
bolesniku recept protiv bolova u želucu. Boles- 
nik ode odmah u ljekarnu i uzme lijek ali kad 
izađe na ulicu, baci bočicu s lijekom na ploč- 
nik, da se sve razletjelo. Slučajno prođe onuda 
liječnik, koji je prepisao recept, te u čudu za- 
pita bolesnika, zašto je razbio bočicu s drago- 
cjenim lijekom. Bolesnik se nasmiješi i reče: 


»Gospodine doktore, vi morate živjeti, i lje- 
karnik hoće živjeti, a bome i ja bih još htio ži- 
vjeti.« 

VEGETARIJANAC. »Kako to, da ti kao vege- 
tarijanac jedeš pečenku?« 

»Dragi moj, za mene ovo- sada nije pečenka 
nego voće... zabranjeno voće!« 

OTROVANJE S NIKOTINOM. Moric se na 
večer vratio kući, a žena ga upita: 

»No, jesi li bio kod liječnika?« 

»Da,« glasio je odgovor. 

»Pa šta ti je kazao, šta ti fali?« 

»Otrovanje nikotinom.« 

»Otrovanje nikotinom? Pa ti uopće ne pušiš.« 

»Vidiš, to sam mu zaboravio reći . . .« 


DOBRIJANA POHAĐA LOPOV 



»Tko -to lupa na vraitima?« 
stala čike dreka, 
i ne znajuć, da to lopov 
pred vratima čeka. 


»Ti zaspao, kako vidim, 
Do'brijane striče! 

Vadi novac, ii si gotov,« 
lopov sada- viče. 


Kad ugleda jadni čika 
revolver u ruci, 
odmah vadi sav svoj no 
što skupi u muci. 


Lopov bježi- i ostavlja 
čiku u krevetu, 
vac, a čika se jadnik tješi 
paleć cigaretu. 


Ilustrovani tjednik , Obitelj ’ izlazi svake nedjelje. Pretplata 30 Din na tri mjeseca, zu inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik , Obitelji * 
Zagreb, Trer.kova 1. Adresa uredništva i uprave „ Obitelji *: Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
, Obitelj * se tiska u Tiskari Narodnih Novina a Zagrebu. Za tiskaru odgovara V. Kirin, Deželićeva ul. 2. 








Donosimo nekoliko modnih dijelova ženske garde robe. Lijevo: l. (Pleteni prsluk s rukavima od smeđe 
vune obrubljen zelenom vunom. — 2. Modemi pojas u dvije boje. — 3. Bijeli ovratnik, koji se umeće u 
haljine. Vezanka je u istoj boji kao i pojas. — U s r e dini. Kožnate rukavice u dvije boje (zelena i smeđa), 
šarena bluza sa širokom vezankom, koja se sa strane veže, i umjetno cvijeće — ljetos vrlo obljubljen 
ukras za haljine, bluze, kostime, a i kapute. - U krugu: Šareni šal, -vrio zgodan za jednobojne kapute, 
a može služiti i kod haljina. — Zatim donosimo 2 šešira, vrlo jednostavna, no praktična i lijepa oblika. 
Desno dolje: Crna torbica od laka sa metalnom kopćom. 


Djeca pred sy. Nikola 

Dolje : MAMA, MAMA I DA NISI MOŽDA 
ZABORAVILA, DA VEČERAS DOLAZI 
SV. NIKOLA? 

Foto Krstić 




MALA VERA JE VRLO ZAOKUPLJENA, 
kao da ae ne nada av. Nikoli 



KUD SE NAŠ ŽELJKO TAKO ZAOLEDAO? 
Baš kao da je na vrata zakncao av. Nikola 



STANKO I ZDRAVKO 
SU NEŠTO VEOMA 
ZNATIŽELJNI 
Desno: ČINI SE, DA 
ĆE MALA PRODAVA- 
ČICA ŠKOLJKI. KOJA 
JE RANO POČELA 
ZARAĐIVATI KRUH, 

BITI SAMA SEBI 
SV. NIKOLA Foto Krstić 


